36 Aurora

Aurora dicitur quasi aurea hora, quia mittit ad nos rorem. Vnde, fouentur terre nascencia. Vnde, Dauid, inter alia, comparat verbum Dei aurore, 2 Reg. 23[:4]: *Sicut lux aurore, oriente sole, absque nubibus mane rutilat*, etc. Sic est sermo ad eum factus per Spiritum Dei. Vnde Gen. [32:26-29], dixit angelus ad Iacob, *Dimitte me, jam enim ascendit aurora*. Et *respondit, Non dimittam [te], nisi benedixeris mihi*. *Et benedixit* eum. /f.12vb/

¶ Item, aurore potest compari ipse Christus subjecit Virgo propter aliquas proprietates, huic inde repertas. Aurora nempe terminat noctis pericula, inchoat lucis curricula, mitigat languoris offendiculam. Sic Christus uel beata Virgo terminat noctem nequicie, inchoat lucem leticie, mitigat merorem mesticie. Pro istis tribus sanabilibus,[[1]](#endnote-1) *Que est ista que* ascendit sicut *aurora,* quo ad primum, *pulcra ut luna,* quo ad secundum, *electa ut sol,* quo ad tercium, [Can. 6:9].

1. sanabilibus ] F.80 *corr.* san F.128. [↑](#endnote-ref-1)